open-index/open-wikipedia-markdown huggingface dataset:
Taosi

**Taosi** oli muinainen kaupunki n. 2300-1900 eaa. nykyisessä Shanxissa, Kiinassa. Paikka on Xianfengin piirikunnassa Keltaisen joen sivuhaaran Fen-joen varrella. Taosi edelsi varhaisen kiinan valtion syntyä. Väkiluku oli kasvanut suureksi, yhteiskunnassa oli valtaportaikkoja.
Se oli suuri asutuskeksus, jossa palatsialueen ympärillä tavallisempien ihmisten asunnot. Paikalta on löydetty  hautausmaa, observatorio ja gnomon, aurinkokeppi. Taosi ajoittui aikaan 2300-1900 eaa. hieman ennen Erlitoun kulttuuria.

## Historia, asutuskuvio
Taosin raunioiden ala on noin 280 ha. Taosissa asui ehkä 10000-13200 asukasta, ja se valvoi 3300 km2 aluetta.  Tutkimalal ympäristöä on koetettu päätellä Taosin ympäristön asutuskuvio.  
Taosi ei luultavasti ollut valtio, vaan suuri päällikkökunta,  hyvin lähellä valtiota oleva esiaste.
Luultavasti yhdellä päällikölläoli alipäälliköitä. Näin Taosin hallintojärjestelmä oli 2-portainen.
Taosi hallitsi lisäksi ympäristössään olevia keskisuuria ja pieniä asutuskeskuksia. Niinpä asutuskuvio oli 3-kerroksinen.
2 km säteellä Taosista ei ollut asutuskeskuksia. Suuria lähialueen keskuksia olivat luultavasti Taosin valvomat 90 ha kokoinen Gushu 16,1 km päässä Taosista, 40 ha kokoinen Dongdeng 13 km päässä.

Taosi oli mahtavimmillaan Longshan-kauden viimeisessä ns. Taosi-vaiheessa 2300-1900 eaa.  Taosin keksivaiheessa noin 2100-2000 eaa. neliömäinen puristetusta maasta tehty valli sulki sisäänsä 230 ha alueen. Sisäinen muuri erotti eliitin ja tavallisen kansan asuinalueet.

Luultavasti Erlitou kukisti Taosin. 

## Taosin historia

*2300-2100 eaa. Varhaisvaihe
*2100-2000 eaa. Keskivaihe - suuri Taosin keskus
*2000-1900 eaa. Myöhäisvaihe

## Hautausmaa

## Lähteet
A. A. Sundblad

**Alfons Aleksander Sundblad** (17. kesäkuuta 1903 Lohja – 9. marraskuuta 1981 Espoo) oli suomalainen everstiluutnantti, joka toimi Uudenmaan Rakuunarykmentin komentajana 1948–1955. A. A. Sundblad syntyi Lohjalla ja hänen vanhempansa olivat liikemies Ilmari Sundblad ja Johanna Naumburg. A. A. Sundbladin puoliso oli Laina Sundblad o.s. Lahti. Hän oli ratsastusseura Hubertusseuran puheenjohtaja 1947–1955.

## Sotilasarvot ja ylentämisvuodet
Vänrikki -1927, kornetti -1928, luutnantti -1929, ratsumestari -1933, majuri -1940, everstiluutnantti -1944.

## Palveluspaikat
* Asevelvollisena Uudenmaan Rakuunarykmentissä 1923 - 1924
* RUK 1924 - 1925
* Suomen Valkoinen Kaarti, kornetti 1925
* Kadettikoulu 1925 - 1927
* Keski-Suomen Rykmentti, vänrikki 1927 - 1928
* Uudenmaan Rakuunarykmentti, kornetti, luutnantti, ratsumestari 1928 - 1939
* Kevyt osasto 4, osaston komentaja 1939
* 4. Prikaatin yleisesikuntaupseeri 1940
* Salpausselän esikunta,  yleisesikuntaupseeri 1940
* 3. pataljoonan toimistopäällikkö, majuri 1940
* 4. divisioonan tiedustelutoimiston päällikkö 1941
* JR 46, 1/JR 46 komentaja 1941
* IV/19 Prikaati, pataljoonan komentaja, everstiluutnantti 1944
* Hämeen Ratsurykmentti, komentajan apulainen 1944
* Kainuun sotilaspiirin komentaja 1945
* Hämeen Ratsurykmentin komentaja 1946
* Uudenmaan Rakuunarykmentin va. komentaja 1947
* Uudenmaan Rakuunarykmentin komentaja 1948 - 1955

## Korkeimmat kunniamerkit
* Vapaudenristin 2. luokka (VR 2) 
* Vapaudenristin 3. luokka (VR 3) 
* Vapaudenristin 4. luokka sodanajan ansioista (VR 4)
* Suomen Valkoisen Ruusun ritarimerkki (SVR R)

## Julkaisut
* Alfons Alexander Sundblad. *Rakuunan käsikirja: yhteenvetoja rakuunan käyttäytymisestä, oikeuksista ja velvollisuuksista*. Lappeenranta: Uudenmaan rakuunarykmentti, 1932.
* A. Sundblad. *Rakuunan käsikirja*, Lappeenranta: Tekijä, 1935.
* A. Sundblad. *Rakuunan ja ratsumiehen käsikirja*, Lappeenranta: Tekijä, 1938.

## Lähteet
* Puolustusvoimien ansioluettelo 5.3.1955
Bandundun lento-onnettomuus 2010

**Bandundun lento-onnettomuus 2010** tapahtui 25. elokuuta 2010, kun Filairin Let L-410UVP-E20C Turbolet syöksyi maahan lähestyessään Bandundun lentoasemaa Kongon demokraattisessa tasavallassa. Lennolla oli 18 matkustajaa ja kolme miehistön jäsentä. Maahansyöksystä selvisi vain yksi matkustaja, muut 20 koneessa ollutta kuolivat.

Lento oli matkalla Kinshasasta Kirin, Bokoron, Semenduan ja Bandundun kautta takaisin Kinshasaan. Sitä lensi Filairin belgialainen omistaja Danny Philemotte. Kone syöksyi maahan lähestyessään Bandundua. Tulipaloa ei syttynyt, minkä vuoksi onnettomuuden syyksi epäiltiin aluksi polttoaineen loppumista. Hylystä kuitenkin löytyi 150 litraa polttoainetta.

Onnettomuudesta selvisi aluksi kaksi matkustajaa, mutta toinen heistä kuoli sairaalassa. Jäljelle jääneen matkustajan kertoman perusteella onnettomuuden syyksi todettiin epätasapainon aiheuttama hallinnan menetys. Epätasapainon syy jäi kuitenkin epäselväksi. Aluksi hän kertoi, että miehistön käskettiin laskeutua ”varakiitotielle” varsinaisen kiitotien viereen, ja kun matkustajat huomasivat, ettei kone kone suunnannut kohti oikeaa kiitotietä, he ryntäsivät kohti ohjaamoa varoittaakseen lentäjiä. Tämä johti painopisteen siirtymiseen liian eteen ja hallinnan menettämiseen. Myöhemmin hän kuitenkin muutti tarinaansa ja kertoi, että lennolla olleen matkustajan laukusta oli päässyt vapaaksi salakuljetettu krokotiili, jota koneessa olleet olivat paenneet kohti ohjaamoa.

## Lähteet
Pikku-Parola

**Pikku-Parola** on Hämeenlinnan 30. kaupunginosa. Pikku-Parola sijaitsee neljän kilometrin päässä keskustasta kaupungin pohjoislaidalla ja sitä rajaavat idässä valtatie 3 ja Kirstula, lännessä vanha 3-tie ja Tiirinkoski, etelässä Pullerinmäki sekä pohjoisessa Hattulan kunnanraja. Pullerinmäessä sijaitseva Hämeenlinnan vankila sijoittuu aivan kaupunginosan kaakkoisrajalle. Pikku-Parola on saanut nimensä Hattulan puolella sijaitsevasta Parolannummen varuskunta-alueesta, jonne on alueelta matkaa vajaan kilometrin verran. Parolannummelle vievä Parolannummentie kulkee alueen halki. Kaupunginosan eteläosassa sijaitsee puolustusvoimain vanha varikkoalue Panssarivarikko, joka on nykyään puolustusvoimain yhteistyökumppanin Millog Oy:n omistuksessa. Lisäksi alueen itälaidalla on vähäistä asutusta, mutta muilta osin maa-alueet ovat rakentamattomia. Pikku-Parolan merkittävä nähtävyys on varikkoalueella sijaitseva 400-vuotias Keisarinmänty, joka on rungon paksuudella mitattuna todettu Suomen suurimmaksi metsämännyksi.

## Lähteet
Catarratto

**Catarratto** on viinin valmistukseen käytettävä viinirypäle. Siitä on olemassa useita lajikkeita, useimmat vaaleita. Catarratto-rypäleitä viljellään Välimeren maissa, erityisesti Italiassa, sekä Etelä-Afrikassa ja Etelä-Amerikassa.

## Catarratto Italiassa
Vaaleat Catarratto-rypäleet (Catarratto Bianco, Catarratto Bianco Comune, Catarratto Bianco Lucido) ovat sisilialaisia alkuperäislajikkeita. Niitä viljellään noin 350 neliökilometrin alueella (vuonna 2014) ja käytetään useiden sisililaisten laatuviinien raaka-aineena.. 

## Lähteet
Police (täsmennyssivu)

**Police** voi tarkoittaa seuraavia:

*The Police, brittiläinen rockyhtye
### Maantiede
*Police, kunta Puolassa
*Police, kaupunki Puolassa äskenmainitussa kunnassa
*Police, tšekkiläinen kunta

### Muita merkityksiä
*Police, italialainen vaatemerkki
Tiga

**Tiga** (oikealta nimeltään **Tiga James Sontag**, s. 7. heinäkuuta 1974 Montreal, Quebec, Kanada) on kanadalainen muusikko, DJ sekä elektronisen tanssimusiikin tuottaja. Hän on julkaissut kolme albumia, *[[Sexor]]* vuonna 2006, *[[Ciao!]]* vuonna 2009 sekä *[[No Fantasy Required]]* vuonna 2016. *Sexor* voitti vuoden 2007 Juno Awardin kategoriassa *Dance Recording of the Year*. Tiga julkaisi liudan kokoelmia 2000-luvun alussa, muun muassa kokoelma-albumit *American Gigolo*, *DJ-Kicks: Tiga* sekä *Mixed Emotions*, jotka asettivat hänet yhdeksi ”maailman parhaimmista remixaajista”. 

Tiga on remixannut kappaleita muun muassa artisteilta ja yhtyeiltä kuten The xx, LCD Soundsystem, The Kills, Cabaret Voltaire, Scissor Sisters, Peaches, Moby, Depeche Mode, Justice, Friendly Fires ja Mylo. 

Sooloartistina Tiga julkaisi kappaleen ”Sunglasses at Night” suomalaisen tuottajan Jori Hulkkosen kanssa. Single sijoittui Britannian dance-albumilistan sijalle 25.

Tiga on BBC Radio 6 Music -ohjelman ”My Name Is Tiga” juontaja ja teki näyttelydebyyttinsä vuoden 2010 elokuvassa *Ivory Tower*, jossa mukana näyttelivät Chilly Gonzales, Feist sekä Peaches. Elokuva voitti erityismaininnan Locarnon elokuvajuhlissa.

## Diskografia
### Studioalbumit
* *[[Sexor]]* (2006)
* *[[Ciao!]]* (2009)
* *[[No Fantasy Required]]* (2016)

## Lähteet

## Aiheesta muualla
Trait

**Trait** on yhdysvaltalaisen industrial rock -yhtyeen Pailheadin ensimmäinen ja ainoa EP-levy. EP julkaistiin Wax Trax! Recordsilla vuonna 1988, sisältäen yhtyeen neljä ensimmäistä kappaletta hieman erilaisessa järjestyksessä. Kun EP julkaistiin uudelleen 1990-luvun alussa, yhtyeen ensimmäinen single ”I Will Refuse” / ”No Bunny” 12″ lisättiin bonuksena. 

## Kappaleet
### Alkuperäinen EP-levy
#### A-puoli
# Don’t Stand in Line – 3.47
# Ballad – 3.53

#### B-puoli
# Man Should Surrender – 3.40
# Anthem – 4.45

### CD-uudelleenjulkaisu
# Man Should Surrender – 3.40
# Anthem – 4.45
# Don’t Stand in Line – 3.47
# Ballad – 3.53
# I Will Refuse – 4.17
# No Bunny – 5.00

## Kokoonpano
* Ian MacKaye – laulu, kitara
* Al Jourgensen – kitara
* Paul Barker – bassokitara
* Bill Rieflin – rummut kappaleissa 1–5
* Eric Spicer – rummut kappaleessa 6

## Lähteet
Wax Trax! Records

**Wax Trax! Records** on yhdysvaltalainen levy-yhtiö. Se aloitti levykauppana Denverissä, Coloradossa, jonka perustivat Jim Nash ja Dannie Flesher. He myivät levykaupan vuonna 1978 ja avasivat uuden liikkeen Chicagoon saman vuoden marraskuussa. Levykaupasta tuli Chicagon uuden aallon, punk rockin sekä industrialin skenejen keskus. 

TVT Records osti alkuperäisen levy-yhtiön vuonna 1992, joka lopetti vuonna 2001. Vuonna 2014 Jim Nashin tytär Julia Nash perusti levy-yhtiön uudelleen. 

## Lähteet
Tomm Kristiansen

**Tomm Kristiansen** (22. tammikuuta 1950 Eidsberg, Norja – 6. marraskuuta 2022) oli norjalainen toimittaja ja kirjailija. Hän oli Norjan yleisradioyhtiön NRK:n ulkomaankirjeenvaihtaja. 
Hän työskenteli 1987–1990 Storebrandin tiedotuspäällikkönä, mutta muuten hän toimi eri tiedotusvälineissä: Dagen, Folkets Framtid, Aftenposten ja Vi Menn. Vuonna 1979 hän aloitti NRK Dagsnyttissa ja toimi NRK:ssa vuoteen 2006. Vuosina 2006–2008 Kristiansen oli Etelä-Sudanin presidentin Salva Kiirin viestintäneuvonantaja. Hän päätyi tehtävään Afrikan kehityspankin aloitteesta. Sen jälkeen hän siirtyi Geneveen humanitaarisen järjestön ACT Alliancen viestintäpäälliköksi ja toimi tehtävässä vuoteen 2010, jolloin hän palasi NRK:n ulkomaantoimitukseen.

Kristiansen on julkaissut toistakymmentä kirjaa, joista monissa hän käsittelee Afrikkaa eri näkökulmista. Merkittävin niistä on *Mor Afrika*, joka ilmestyi 1994 jolloin hän sai myös merkittävän norjalaisen journalistipalkinnon Den store journalistprisen.

## Suomennetut teokset
* *Piispa Desmond Tutu* (*Biskop Desmond Tutu*) Tomm Kristiansen, Gunnar Lislerud, esipuhe: Egil Aarvik, suom. Simo Repo. Kirjapaja, 1987 

## Palkinnot ja tunnustukset
* Den store journalistprisen 1995

## Lähteet
Duken yliopiston lacrosseskandaali

**Duken yliopiston lacrosseskandaali** alkoi 13. maaliskuuta 2006, kun eliittiyliopistona tunnetun Duken yliopiston miesten lacrosse-joukkue järjesti juhlat, joihin palkattiin kaksi tummaihoista stripparia. Juhlien jälkeen toinen strippareista, Crystal Mangum, kertoi poliisille joutuneensa juhlissa kolmen valkoihoisen lacrossepelaajan - Reade Seligmannin, David Evansin ja Collin Finnertyn - raiskaamaksi. Kolmikkoa vastaan nostettiin syytteet kidnappauksesta, raiskauksesta ja seksuaalisesta väkivallasta. Yli vuoden kestäneen oikeusprosessin jälkeen syytteistä luovuttiin, kun raiskaussyytökset paljastuivat perättömiksi.

Tapauksessa syyttäjänä toimineen Michael Nifongin toiminta tapauksessa sai osakseen laajaa kritiikkiä. Durhamin piirikunnan syyttäjänä toiminut Nifong kertoi muun muassa pian syytteiden nostamisen jälkeen medialle olevansa varma siitä, että raiskaus oli todella tapahtunut. Lisäksi hän kuvaili Duken yliopiston lacrossepelaajia mediassa "huligaaneiksi", jotka piilottelevat "hiljaisuuden muurin" takana. Poliisi oli tutkinnan yhteydessä saanut kerättyä DNA-näytteitä, jotka eivät vastanneet syytettyinä olleiden DNA:ta. Nifong ei kuitenkaan kertonut tästä syytetyille. Myöhemmin Pohjois-Carolinan lakimiesliitto totesi Nifongin rikkoneen oikeuskäsittelyn aikana lukuisia liiton eettisiä sääntöjä ja poisti tämän oikeudet työskennellä lakimiehenä. Lisäksi Nifong tuomittiin oikeudessa yhden vuorokauden mittaiseen vankeusrangaistukseen DNA-todisteiden piilottelun takia.

Lacrosseskandaali sai Yhdysvalloissa huomattavaa mediajulkisuutta. Syytteiden nostamisen jälkeen tapaus sai paljon huomiota, koska monet näkivät väitetyssä raiskaustapauksessa vastakkainasettelua eri yhteiskuntaluokkien ja ihonvärien välillä. Duken lacrossejoukkue oli ennen raiskaussyytöksiä aiheuttanut paljon ongelmia kampuksella ja monet yliopiston henkilökunnasta kritisoivat voimakkaasti joukkueen pelaajien suhtautumista opetukseen. Tämän on arvioitu olleen osasyy sille, miksi monet pitivät syytettyjä automaattisesti syyllisinä. Ennen oikeudenkäyntiä 88 Duken yliopiston professoria (*Group of 88*) allekirjoitti paikallislehteen ostetun ilmoituksen, jossa hyökättiin myöhemmin syyttömäksi osoittautuneita pelaajia vastaan. Myöhemmin mediassa alettiin käsittelemään Michael Nifongin lukuisia virheitä ja sitä, miten syyttömät henkilöt joutuivat kärsimään siitä.

Syytettyinä olleet miehet haastoivat Duken yliopiston myöhemmin oikeuteen tapauksen vuoksi. Tapaus kuitenkin soviteltiin oikeuden ulkopuolella kesällä 2007. Sovittelun lopputulosta ei julkaistu, mutta arvioiden mukaan yliopisto olisi saattanut maksaa jokaiselle syytetylle jopa 20 miljoonaa dollaria tapauksen vuoksi.

## Lähteet

## Aiheesta muualla
* Group of 88 -ryhmän ostama ilmoitus (pdf)
Infanta María Teresa -luokka

**Infanta María Teresa -luokka** oli Espanjan laivaston kolmen vuosina 1889-1893 valmistetun aluksen muodostama panssariristeilijäluokka. Luokan kaikki alukset tuhoutuivat Santiago de Cuban taistelussa vuonna 1898.

## Alukset
Luokan alukset tilattiin vuonna 1889.

## Lähteet
*

### Viitteet
Loretta Problem

**Loretta Problem** on turkulais-vaasalainen vuonna 1991 perustettu celtic-folkpunk-yhtye. Yhtye toimi vuosina 1994–1997 ja aktivoitui uudelleen vuosien 2016 ja 2017 aikana uuden "Welcome to the Circus" -singlen ja -videon myötä. 

Yhtye osallistui Rockin SM-kisoihin vuonna 1994 ja sijoittui kilpailussa toiseksi.

Vuonna 2019 yhtye julkaisi "The Waltz Of My Drunken Dream" -singlen ja -videon. London Celtic Punks valitsi biisin vuoden 2019 kolmanneksi parhaaksi celtic-punk sinkkujulkaisuksi.

Vuonna 2020 yhtye julkaisi kaksi uutta kappaletta "It's Your Bloody Fault" sekä uuden version "Another Kind Of Love Song":sta. Molemmista kappaleista julkaistiin myös videot.

Jouluna 2021 yhtye julkaisi taas uutta musiikkia, singlen ja videon *This is my way*.
## Diskografia
### Albumit
* 

### Singlet
* ”Celebration Song” (1994)
*”Justice or Crime” / "Far Away" (1996)
* ”Welcome to the Circus” (2016)
*"The Waltz Of My Drunken Dreams" feat. Juha Lagström (2019)
* "It's Your Bloody Fault"  (2020)
* "Another Kind Of Love Song"  (2020)
* "This Is My Way"  (2021)

* "Another Kind Of Love Song"  (2022)

* "Green 'n Gray"  (2022)
* "Hoomegrown Hooligans"  (2023)

### Musiikkivideot
* ”Welcome to the Circus” (2016)
*"The Waltz Of My Drunken Dreams" feat. Juha Lagström (2019)
*"It's Your Bloody Fault" (2020)
*"Another Kind Of Love Song" (2020)

### Mukana
* 

## Jäsenet
### Loretta Problem 2020-     :
* Maya Liittokivi (laulu)
* Johanna Schwela (viulu)
* Jakke Aho (basso)
*Toni "Löysä" Lehtonen (rummut)
*Hantta Viinamäki (kitara, mandoliini, banjo)
*"Ziggy" Lehtinen (kitara) 

### Ex-jäsenet
*Tarja Huntus (laulu, Viulu)
*Pasi Lehtola (Basso)
*Jappe Mutanen (Basso)
*Kyösti Järvelä (Viulu)
*Juha Saunala (Basso)
*Tuomo Unkuri (Kitara)
*Teemu "Maisteri" Eerola (viulu, piano)

## Lähteet

## Aiheesta muualla
* Yhtyeen kotisivut
Malmön Itäisen sairaalan murhat

**Malmön Itäisen sairaalan murhat** on ruotsalainen sarjamurhatapaus vuosilta 1978–1979. Malmön murhat on ensimmäinen tunnettu ”myrkkyhoitajan” eli terveydenalan hoitajan myrkyttämällä tekemien potilassurmien sarja Pohjoismaissa. Murhat tapahtuivat Malmön Itäisessä sairaalassa (*Malmö Östra Sjukhus* tai *Östra Sjukhuset*), jossa hoidettiin vuosina 1935–1995 psykiatrisia potilaita. 

Sairaalan osasto 26 oli pitkäaikaispotilaiden osasto, jolla hoidettiin mm. dementikkoja. Lokakuusta 1978 tammikuuhun 1979 osastolla tapahtui joukoittain outoja kuolemantapauksia. Niiden aiheuttajaksi paljastui vasta 18-vuotias sairaala-apulainen Anders Hansson. Hän oli myrkyttänyt useita potilaita mehuun sekoittamallaan vahvasti emäksisellä (ph-luku 12–13) sisäelimiä vahingoittavalla puhdistusaineella, jonka myyntinimet ovat *Gevisol* ja *Ivisol*. 

Kaikkiaan 24–27 potilasta myrkytettiin kuoliaiksi. Näistä kuolemista 15 pystyttiin varmentamaan murhiksi. Lisäksi toiset 15 potilasta osoitettiin murhayritysten uhreiksi.

Surmatöiden sarja paljastui, kun Hanssonin kollega Gun-Britt Nilsson tuli epäluuloiseksi, ja kokeili itse omaan ihoonsa vanhuksien juoma-astioiden sisältöä. Hän sai tästä leukaansa palovamma-tyyppisen vaurion tai ihottuman, ja tapahtumasarja paljastui.

Hansson vetosi tuomioistuimessa siihen, ettei hän kestänyt katsella työssään vanhusten kärsimyksiä. Hänet määrättiin määrittämättömän kestoiseen tahdosta riippumattomaan hoitoon eli psykiatriseen pakkohoitoon.

Eräänlaisena sivujuonteenaan tapahtumasarja aloitti laajan eutanasiaan liittyneen keskustelun Ruotsissa. 

## Lähteet
**Mitä-Missä-Milloin 1980, Kansalaisen Vuosikirja*. Helsinki Otava 1979.  (sid.) ja  (ks.) s. 227.

### Viitteet
Juankoski, here I come

**Juankoski, here I come** on Juice Leskisen tekemä kappale. Se julkaistiin singlenä Jyrki boyn jälkeen vuonna 1974.
Raptile

**Addis Mussa** (s. 14. syyskuuta 1976 München), paremmin tunnettu taiteilijanimillään **Addis** ja **Raptile**, on saksalais-etiopialainen rap-artisti ja tuottaja. Hän on uransa aikana tehnyt yhteistyötä mm. Xzibitin, Snoop Doggin, Busta Rhymesin ja Samu Haberin kanssa. Mussa on osa Follow Your Instinct -ryhmää.

Mussa esiintyi Suomessa KidsRock-tapahtumassa vuonna 2012.

## Diskografia

### Soolo- ja yhteisalbumit
* *Da Basilisk's Eye* (2001)
* *Classic Material* (2004)
* *Mozez* (2005)
* *Hero Muzik* (2006)
* *Global Takeover, Pt. 1* (2007)
* *Global Takeover, Pt. 2* (2007)
* *Global Takeover, Pt. 3* (2007)
* *Global Takeover, Pt. 4* (2007)
* *Animal Kingdom* (2015)

## Lähteet
Cassidy

**Cassidy** voi tarkoittaa seuraavia:

;Sukunimenä:

* Bill Cassidy (s. 1957), yhdysvaltalainen lääkäri ja republikaanipoliitikko
* Bruce Cassidy (s. 1965), kanadalainen jääkiekkoilija ja päävalmentaja
* Butch Cassidy (1866–1908), yhdysvaltalainen lainsuojaton
* Christopher J. Cassidy (s. 1970), yhdysvaltalainen astronautti
* David Cassidy (1950–2017), yhdysvaltalainen poplaulaja, lauluntekijä ja näyttelijä
* Ed Cassidy (1923–2012), yhdysvaltalainen rumpali
* Edward Idris Cassidy (1924–2021), australialainen kardinaali
* Elaine Cassidy (s. 1979), irlantilainen näyttelijä
* Eva Cassidy (1963–1996), yhdysvaltalainen laulaja
* Jack Cassidy (1927–1976), yhdysvaltalainen näyttelijä
* Joanna Cassidy (s. 1945), yhdysvaltalainen näyttelijä
* Katie Cassidy (s. 1986), yhdysvaltalainen näyttelijä
* Natalie Cassidy (s. 1983), brittiläinen näyttelijä
* Nick Cassidy (s. 1994), uusiseelantilainen moottoriurheilija

;Taiteilijanimenä:
* Cassidy, oik. *Barry Adrian Reese* (s. 1982), yhdysvaltalainen rap-artisti

;Kuvitteellisia henkilöitä
* Cassidy, Rakettiryhmään kuuluva Pokémon
* Daniel Cassidy, *Blue Devil*, supersankari DC Comicsin sarjakuvissa
* Hopalong Cassidy, Clarence E. Mulfordin luoma Villin lännen hahmo
* John Cassidy, päähenkilö elokuvassa *[[Nuori Cassidy – kapinanlietsoja]]*.
Dash

**Dash** tarkoittaa esimerkiksi seuraavia asioita:

* **dash** englanninkielen viivamerkkiä tarkoittava välimerkki (tavallisimmin n-ajatusviiva eli *en dash* (–) tai m-ajatusviiva eli *em dash* (—),
* DASH yhdysvaltalainen vaatemerkki ja vaatekauppaketju,
* Dash vuonna 2014 luotu kryptovaluutta.
* Debian Almquist shell, POSIX-yhteensopiva, nopea komentotulkki
Infanta María Teresa (1890)

**Infanta María Teresa** oli Espanjan laivaston vuonna 1890 vesillelaskettu Infanta María Teresa -luokan panssariristeilijä.

## Valmistus

Alus tilattiin Bilbaosta, missä köli laskettiin vuonna 1889. Alus laskettiin vesille 30. elokuuta 1890 ja valmistui vuonna 1893.

## Palvelus
Yhdysvaltain laivasto upotti aluksen 3. heinäkuuta 1898. Yhdysvallat nosti hylyn, mutta alus upposi hinattaessa myrskyssä.

## Lähteet
*

### Viitteet
West Burtonin voimalaitos

**West Burtonin voimalaitos** on EDF Energyn omistama kahdesta yksiköstä koostuva voimalaitos Englannissa. Toinen on 1968 käyttöön otettu kivihiilivoimala ja toinen vuonna 2011 käyttöön otettu kaasuturbiinilaitos.

West Burton B CCGT on kombivoimalaitos, jonka maakaasu toimitetaan 19 kilometriä pitkällä kaasuputkella. Kaasuturbiineja on kolme ja niiden tuotanto on yhteensä 1332 MW.

## Lähteet

## Aiheesta muualla
Diplomaatia

**Diplomaatia** on ulkopolitiikkaan ja kansainvälisiin suhteisiin keskittynyt virolainen aikakauslehti. Se on Baltian suurin ulko- ja turvallisuuspoliitiikkaa käsittelevä lehti. Se julkaisee tekstejä niin virolaisilta kuin ulkomaalaisiltakin kirjoittajilta, jotka ovat yleensä poliitikkoja, toimittajia, diplomaatteja, tutkijoita ja muita asiantuntijoita.

Lehteä on julkaistu vuodesta 2003 lähtien. Se ilmestyi aikaisemmin kerran kuukaudessa, vuodesta 2020 lähtien neljästi vuodessa ja vuodesta 2023 lähtien verkkolehtenä.

Leht on ilmestynyt kulttuurilehti Sirpin oheisjulkaisuna.

Lehden julkaisija vuodesta 2006 lähtien on ollut Rahvusvaheline Kaitseuuringute Keskus ("Kainsainvälinen puolustustutkimuskeskus"). Kustantaja on SA Kultuurileht.

## Päätoimittajat
Diplomatian päätoimittajat ovat olleet Marianne Mikko (2003–2004), Kadri Liik (2004–2010), Iivi Anna Masso (2010–2012) ja Kaarel Kaas (2013–2014). Marraskuussa 2014 päätoimittajaksi valittiin Erkki Bahovski.

## Toimituskunta
Diplomaatian toimituskuntaan ovat kuuluneet Jaak Allik, Lauri Almann, Toomas Hendrik Ilves, Indrek Kannik, Siim Kallas, Andres Kasekamp, Riina Kionka, Jüri Luik, Tiit Matsulevitš, Marianne Mikko, Sven Mikser, Mihkel Mutt, Raul Mälk, Sven Sakkov, Harri Tiido.

## Lähteet

## Aiheesta muualla
* Diplomaatian verkkosivut
M2 (Helsingin metron linja)

**M2** on yksi Helsingin metron kahdesta linjasta. Sen reitti on Tapiola–Mellunmäki. Metrolinjan Helsingin-osuudella on liikennöity 1980-luvusta lähtien; linjatunnus M2 tuli voimaan vasta 15.8.2016, länsimetron suunniteltuna avajaispäivänä. Vaikka laajennuksen avajaiset siirtyivät marraskuulle 2017, linja M2 aloitti liikennöinnin tuona päivänä välillä Ruoholahti–Mellunmäki, ruuhka-aikaan läntinen päätepysäkki oli Kamppi. Länsimetron avautuessa 18.11.2017 linja pidennettiin Tapiolaan asti M1-linjan jatkaessa Matinkylään saakka.

## Lähteet
Ilppo Pohjola

**Ilppo Anssi Pohjola** (s. 30. tammikuuta 1957 Keuruu) on suomalainen elokuvaohjaaja, -tuottaja ja taiteilija.

Pohjola opiskeli American Film Institutessa Los Angelesissa Yhdysvalloissa ja Sheridan Collegessa Kanadan Torontossa. Hän valmistui Lontoon Harrow College of Higher Educationista 1988. Hänen kansainvälinen läpimurtonsa oli palkittu Tom of Finland -dokumentti *[[Daddy and the Muscle Academy]]* (1991). Pohjola on tuottanut Eija-Liisa Ahtilan elokuvat ja installaatiot vuodesta 1993 alkaen.

## Filmografia
### Ohjaaja
* *Daddy and the Muscle Academy* (1991)
* *P(l)ain Truth* (1993)
* *Asphalto* (1998)
* *Routemaster* (1999)
* *1 plus 1 plus 1 – Sympathy for the Decay* (2012)

### Tuottaja
* *P(l)ain Truth* (1993)
* *Asphalto* (1998)
* *Routemaster* (1999)
* *1 plus 1 plus 1 – Sympathy for the Decay* (2012)

Tuottajana Eija-Liisa Ahtilan teoksissa:
* *Me/We, Okay, Gray* (1993)
* *Jos 6 olis 9* (1995)
* *Tänään* (1996)
* *Aki, Anne ja Jumala* (1998)
* *Lohdutusseremonia* (1999)
* *Lahja* (2001)
* *Tuuli* (2002)
* *Talo* (2002)
* *Rakkaus on aarre* (2002)
* *Rukoushetki* (2005)
* *Fishermen* (2007)
* *Missä on missä?* (2008)
* *Marian ilmestys* (2010)
* *Vaakasuora – Horizontal* (2011)
* *Tutkimuksia draaman ekologiasta* (2014)

Muut:
* *Kaiken jälkeen* (2014), ohjaus ja käsikirjoitus Pekka Sassi

## Palkinnot
### 1992
* Valtion elokuvataiteilijapalkinto 1992 (*Daddy and the Muscle Academy*)
* Elokuvatuotannon laatutuki (*Daddy and the Muscle Academy*)
* Tupilak-palkinto, Tukholma, Ruotsi (*Daddy and the Muscle Academy*)
* Erikois-Jussi, Helsinki (*Daddy and the Muscle Academy*)

### 1993
* Teddy Bear -palkinto parhaalle lyhytelokuvalle, Berlin International Film Festival, Germany (*P(l)ain Truth*)
* Tampereen elokuvajuhlien kotimaisen kilpailun pääpalkinto ja kansainvälisen kilpailun erikoispalkinto (*P(l)ain Truth*)
* Asiallisen tiedon omena -palkinto, Seta (*P(l)ain Truth*)
* Elokuvatuotannon laatutuki (*P(l)ain Truth*)
* Paras kokeellinen elokuva, Uppsala International Film Festival, Ruotsi (*P(l)ain Truth*) 
* Paras lyhytelokuva, Kettupäivät (*P(l)ain Truth*)
* Erikoispalkinto, Prix Futura Berlin, Saksa (*Daddy and the Muscle Academy*)

### 1994
* Paras dokumenttielokuva, Turin Gay & Lesbian Film Festival, Italia (*P(l)ain Truth*)

### 1999
* Erikoispalkinto, Tampereen lyhytelokuvajuhlat (*Asphalto*)
* Elokuvatuotannon laatutuki (*Asphalto*)

### 2000
* Kettu-palkinto (*Routemaster*)
* Elokuvatuotannon laatutuki (*Routemaster*)

### 2022
* taiteilijaeläke

## Lähteet

## Kirjallisuutta
*Möller, Olaf: ”Kuolla ilman Jumalaa: Pohjolan uutuus 1 + 1 + 1”, *Filmihullu* 3/2012.
*Tammi, Eero: ”Normiyhteiskunnan armoilla”, Ilppo Pohjolan haastattelu, *Filmihullu* 3/2012.
*Tammi, Eero: ”Turtumusta vastaan: Ilppo Pohjolan elokuvat”, *Filmihullu* 3/2012.

## Aiheesta muualla
* Ilppo Pohjolan kotisivu
* Tuotantoyhtiö Kristallisilmän kotisivut
* Ilppo Pohjola. AV-arkki.
* 
* 
* Daddy and the Muscle Academy. Yleisradio.
Liisa Tuutti

**Sirkka Liisa Tuutti** (6. syyskuuta 1941 Viipurin maalaiskunta – 30. heinäkuuta 1983 Helsinki) oli suomalainen toimittaja, joka toimi *[[Kotiliesi|Kotilieden]]* päätoimittajana 1978–1983. Hän kuoli äkilliseen sairauskohtaukseen 41-vuotiaana.

Ylioppilaaksi tultuaan Tuutti aloitti toimittajana *[[Ilta-Sanomat|Ilta-Sanomissa]]* 1961–1963, toimi sitten *[[Jaana (lehti)|Jaana]]*-naistenlehden toimitussihteerinä 1963–1967, toimittajana *[[Pirkka (lehti)|Pirkassa]]* 1967–1970, *[[Hopeapeili]]ssä* 1970–1971, *[[Anna (lehti)|Annassa]]* 1971–1974 ja jälleen *Ilta-Sanomissa* 1974–1978. Vuonna 1978 hänet nimitettiin *Kotilieden* päätoimittajaksi Eila Jokelan jälkeen.

## Lähteet
Lauda Airin lento 004

**Lauda Airin lento NG004** oli entisen F1-kuljettajan Niki Laudan omistaman Lauda Airin reittilento Hongkongista Bangkokin kautta Wieniin. Lento päättyi onnettomuuteen 26. toukokuuta 1991,
eikä kukaan koneessa ollut jäänyt henkiin, kun järjestelmävian takia koneen vasemman moottorin suihkujarru aktivoitui lennolla. Eräistä vanhemmista liikennekoneista (esim. Douglas DC-8) poiketen Boeing 767:n suihkujarruja ei ole suunniteltu käytettäväksi koneen ollessa ilmassa. Kyseessä on Thaimaan pahin lento-onnettomuus.

## Lento
Kone lähti välipysähdykseltään kello 23:02 ja ehti lentää noin viisi minuuttia, kun koneen varoitusvalo (REVERSER ISLN) syttyi ja varoitti viasta suihkujarrussa. Myöhemmin miehistö päätti trimmata sivuperäsintä vasemmalle ennaltaehkäistäkseen suihkujarrun mahdollisen aktivoitumisen aiheuttamaa kampeamismomenttia. Kello 23.17 perämies huusi: "Suihkujarru aktivoitui!" Tämän jälkeen kone alkoi nopeasti pudota nokka edellä ja koneen sivuperäsin repeytyi irti, ja kone alkoi hajota perästä lähtien, kunnes koko runko hajosi ja putosi vuoristoiselle viidakkoalueelle.

## Onnettomuuden syy
Suihkujarrun aktivoitumissyytä ei ole saatu selville. Merkittävä syy on koneen lentoarvotallentimen tuhoutuminen maahansyöksyssä. Onnettomuustutkintaan osallistuneen Laudan painostus sai Boeingin, joka oli aluksi vastahakoinen ottamaan vastuuta tapahtumista, lopulta myöntämään, ettei koneen selviäminen suihkujarrun aktivoituessa samankaltaisissa olosuhteissa ollut mahdollista. Onnettomuuden jälkeen suihkujarrujen toimintalogiikkaa muutettiin tavalla, joka estää niiden aktivoitumisen koneen ollessa ilmassa. On esitetty, että onnettomuutta ei olisi voinut tapahtua vanhemmissa 767-koneissa, joissa suihkujarruja ohjataan mekaanisesti eikä sähköisesti.

## Lähteet
Hinterrhein (kylä)

**Hinterrhein** on kylä ja entinen kunta Sveitsissä Graubündenin kantonissa Viamalan hallintoalueella. Siellä oli vuoden 2016 lopulla 68 vakinaista asukasta. 

Hinterrheinista tuli Rheinwaldin kunnan osa, kun Hinterrhein, Nufenen ja Splügen yhdistyivät uudeksi kunnaksi 1.1.2019.

## Sijainti
Hinterrhein sijaitsee Reinin yhden alkujoen, Hinterrheinin laaksossa. Hinterrheinin kylä sijaitsee noin 1&nbsp;600 metrin korkeudessa. Kunnan korkein kohta on Rheinwaldhorn (3&nbsp;402 m mpy.).

## Historiaa
Hinterrhein oli tiettävästi walsereiden ensimmäinen muuttokohde Graubündenissä 1200-luvun lopulla. Paikkakunnan elinkeinoina oli 1300-luvulta 1800-lopulle asti maatalouden lisäksi muulikuljetukset San Bernardinon solan yli.

Vuonna 1967 käyttöönotetun San Bernardinon tunnelin pohjoinen pää sijaitsee Hinterrheinissa.

## Lähteet
*

### Viitteet

## Aiheesta muualla


Alte Landbrugg10.jpg|Hinterrheinjoen ylittävä silta vuodelta 1692.
Dorfplatz mit Brunnen - panoramio.jpg|Kylän keskusaukio kaivoineen.
San Bernardino Tunneleinfahrt.jpg|San Bernardinon tunnelin pohjoispää.
Juutalainen pakolaisuus muslimimaista

**Juutalainen pakolaisuus** **muslimimaista** tarkoittaa tavallisesti juutalaisten poistumista tai karkottamista muslimimaista Israelin itsenäisyyssodan (1948–1949) jälkeen. Tällöin noin 500&nbsp;000–600&nbsp;000 arabimaailman juutalaista pakeni tai karkotettiin. Useimmat heistä siirtyivät Israeliin ja osa Ranskaan, Britanniaan ja muihin länsimaihin. Lähdön syynä oli arabien yleinen vihamielisyys, joka ilmeni pogromeina ja arabihallitusten harjoittamana syrjintänä ja sortona.

Vuonna 1948 noin miljoona juutalaista asui muslimimaissa, mutta vuoteen 2020 mennessä heidän lukumääränsä oli pudonnut noin kolmeenkymmeneentuhanteen, joista useimmat asuivat Turkissa tai Iranissa. Joissakin muslimimaissa, kuten Afganistanissa, ei enää ole juutalaisia. 

Juutalaiset ovat koko historiansa ajan joutuneet pakenemaan vainoja ja väkivaltaa.

## Historiaa

Juutalaisia asui nykyisissä arabimaissa Lähi-idässä ja Pohjois-Afrikassa 1900-luvun alussa yli 800 000, joista suurin osa Euroopan maiden, Ranskan, Britannian ja Italian, hallitsemissa siirtomaissa, eniten Marokossa, Irakissa ja Algeriassa. Jo 1900-luvun alussa juutalaisia oli karkotettu ja paennut joistakin Lähi-idän maista, kuten Jemenistä. Eurooppalaisen kolonialismin loppua 1900-luvun alkupuoliskolla seurannut Pohjois-Afrikan ja Lähi-idän voimakas islamisoituminen johti juutalaisväestöön kohdistuneisiin vainoihin, mellakoihin ja väkivaltaisuuksiin. Juutalaisten omaisuutta takavarikoitiin ja synagogia tuhottiin tai muutettiin moskeijoiksi. Satoja juutalaisia kuoli, tuhansia vangittiin, juutalaisten taloja, kauppoja ja synagogia poltettiin. Arviot menetetystä omaisuudesta vaihtelevat 20–100 miljardin dollarin välillä.    

1800-luvun sionismi, YK:n 1947 käynnistämä Israelin itsenäisyysprosessi ja maan  itsenäistyminen vuonna 1948 sekä sitä seurannut Israelin ja ympäröivin arabimaiden välinen konflikti johti muslimimaissa eläneen juutalaisväestön karkottamiseen tai pakenemiseen Israeliin, Eurooppaan ja Yhdysvaltoihin.  

Vuonna 1947 YK:n jakosuunnitelman jälkeen arabiterrori kohdistui juutalaisiin ja myös niihin arabeihin, jotka halusivat elää yhdessä juutalaisten kanssa. Israelia ympäröivät arabimaat hyökkäsivät maahan heti sen itsenäistyttyä. Sota päättyi Israelin voittoon, mutta konflikti ja sodat ovat jatkuneet tähän päivään. Juutalaisten maailmankongressi arvioi YK:lle tammikuussa 1948, että kaikki arabimaissa asuvat juutalaiset olivat välittömässä vaarassa.

Juutalaisia pakeni tai karkotettiin arabimaista, kuten Syyrian, Egyptin ja Irakin kuningaskunnista, Iranista ja Turkin tasavallasta, Israelin itsenäistymisprosessin alkua vuonna 1947 seuranneen Israelin ja arabimaiden konfliktin sekä Iranin vallankumouksen seurauksena yli 856 000. Ensimmäinen pakolaisaalto sijoittuu arabimaihin vuodesta 1947 ja jatkui 1970-luvun alkuun. Šaahin hallinnon syrjäyttäminen Iranissa vuonna 1979 johti toiseen pakolaisaaltoon.

## Katso myös

* Antisemitismi islamissa
* Medinan juutalaiset

## Lähteet

* 

### Viitteet
Agrinion

**Agrinion** (, ) oli antiikin aikainen kaupunki ja kaupunkivaltio (*polis*) Aitoliassa Kreikassa. Se sijaitsi nykyisen Agrínion kunnan alueella lähellä Megáli Chóran kylää, noin kolme kilometriä luoteeseen nykyisestä Agrínion kaupungista.

## Maantiede

Agrinion oli rakennettu Akheloos-joen itäpuolelle etelään Stratoksen kaupungista. Se sijaitsi Aitolian ja Akarnanian luonnollisella rajaseudulla. Kaupungin ympäristö oli hedelmällistä tasankoa, ja sen pohjoispuolella kohosivat Panaitolikos-vuoret.

## Historia

Agrinionin paikalla on ollut asutusta jo esihistoriallisella kaudella. Erään näkemyksen mukaan kaupungin nimi on peräisin seudulla muinoin asuneesta agraialaisten tai agrailaisten kansasta. Toisen tulkinnan mukaan se viittaisi alueella palvottuun metsästyksenjumalaan Apollon Agraiokseen. Kreikkalaisessa mytologiassa Agrinionin eponyymi heeros ja perustaja oli Agrios, joka oli Porthaonin poika ja Aitoloksen, Endymionin pojan sukua.

Kaupungin historiasta tiedetään suhteellisen vähän. Akarnanialaiset valtasivat kaupungin vuonna 314 eaa. ja se oli akarnanialaisten hallussa myös, kun Kassandroksen joukot marssivat seudulle auttamaan näitä aitolialaisia vastaan. Kun Kassandroksen joukot palasivat Makedoniaan, aitolialaiset valtasivat ja tuhosivat kaupungin ja surmauttivat suuren osan väestöstä.

Nykyinen Agrínion kaupunki on syntynyt lähelle osmanivallan aikana, jolloin se tunnettiin nimellä Vrachóri, turkiksi Imbrahoar. Se on myöhemmin ottanut antiikin aikaisen kaupungin nimen.

## Rakennukset ja löydökset

Kaupungin paikalta on löydetty noin kahden kilometrin pituisten kaupunginmuurien jäänteitä sekä erinäisten rakennusten perustuksia. Näistä merkittävin ovat stoan eli pylväshallin rauniot kaupungin agoran alueella nykyisen Megáli Chóran kylän itäpuolella. Ne kaivettiin esiin vuonna 1928.

## Lähteet
Kassope

**Kassope** (, myös  tai , ) oli antiikin aikainen kaupunki ja kaupunkivaltio (*polis*) Epeiroksessa Kreikassa. Sen arkeologinen alue sijaitsee nykyisen Préveza kunnan alueella noin kilometrin koilliseen Kamarínan kylästä. 

## Maantiede

Kassope sijaitsi Epeiroksen lounaisosassa Thesprotian ja Ambrakianlahden välisellä alueella, jonkin matkan päässä merestä ja lähellä nykyisin nimellä Zálongo tunnettua vuorta. Paikka on noin 25 kilometriä pohjoiseen nykyisestä Prévezan kaupungista ja noin kahdeksan kilometriä itään rannikosta. Kaupungin kautta kulki Pandosiasta myöhemmän Nikopoliin suuntaan kulkenut tie. Kaupunkivaltion alue tunnettiin nimellä *Kassopaia* ().

## Historia

Kassopen kaupunkivaltio oli olemassa jo klassisella kaudella. Kaupungin historiasta tiedetään muutoin suhteellisen vähän. Se mainitaan Kassandroksen Epeiroksen kuningasta Alketasta vastaan käymän sodan yhteydessä vuonna 312 eaa. Varsinainen Kassopen kaupunki syntyi ilmeisesti kassopaialaisten kylien yhteenlittymänä (*[[synoikismos]]*) vasta hellenistisellä kaudella 200-luvulla eaa., vaikkakin myös sen paikalla on mahdollisesti ollut jo varhaisempaa asutusta. Laajimmillaan kassopelaiset saivat hallintaansa myös muun muassa läheiset Batiain, Bukhetionin, Elateian ja Pandosian polikset.

Kassope ilmeisesti kärsi ainakin jonkinlaisia vaurioita roomalaisten vallattua alueen vuonna 167 eaa. Kaupunki säilyi olemassa Nikopoliin perustamiseen vuonna 31 eaa. saakka, jolloin asukkaat siirrettiin sinne.

Kassopen arkeologiset kaivaukset alkoivat vuonna 1926 ja niitä jatkettiin vuosina 1951–1955. Vuodesta 1977 kaivauksia on suorittanut Saksan arkeologinen instituutti.

## Rakennukset ja löydökset

Kassope oli ympäröity kaupunginmuurilla, jonka pituus oli noin 2,8 kilometriä. Sen reitti voidaan tunnistaa koko matkaltaan. Myös kaupungin akropolis eli yläkaupunki oli ympäröity muurein.

Kassopen alakaupunki oli rakennettu Hippodamoksen nimiin laitetussa ruutuasemakaavassa. Kaupungin agora, joka on kaivettu esiin, sijaitsi kaupungin kaakkoisosassa. Se oli reunustettu pohjois- ja itäsivuiltaan stoilla eli pylväshalleilla. Toinen stoista edusti doorilaista tyyliä ja sen koko oli noin 61 x 11 metriä. Se on ajoitettu noin 300–200-luvulle eaa.

Alakaupungista on kaivettu esiin myös suurempi teatteri, joka sijaitsi kaupungin koillisosassa, sekä agoran laidalla ollut pienempi teatteri, buleuterion, prytaneion ja temppelin perustukset. Eräs merkittävimpiä löytöjä on agoran laidalla sijainnut suurikokoinen katagogeion eli hotellirakennus, jonka koko oli noin 33 x 30,3 metriä. Siinä on ollut 17 huonetta, jotka ovat sijainneet keskellä olleen peristyylipihan ympärillä. Peristyyli koostui 26 doorilaisesta pylväästä. Rakennuksessa on ollut myös toinen kerros, jossa on ollut tilaa mahdollisesti noin 30 huoneelle. Myös tämä rakennus on ajoitettu noin 300–200-luvulle eaa.

Kaupungin ympäristöstä on löydetty hautoja.

## Lähteet

## Aiheesta muualla
Nyländska Jaktklubbenin soutusatama Helsingissä

**Nyländska Jaktklubbenin soutusatama Helsingissä** () on Albert Edelfeltin maalaus vuodelta 1899. Se esittää Nyländska Jaktklubben -pursiseuran purjeveneitä ja Helsingin Eteläsatamaa mereltä nähtynä.

Maalaus oli esillä vuoden 1900 Pariisin maailmannäyttelyn Suomen-osastolla. Se hankittiin vuonna 1902 valtion taidemuseon Antellin kokoelmiin. Maalaus sijoitettiin vuonna 2000 Helsingin Presidentinlinnaan, tasavallan presidentin työhuoneeseen. Se on presidentin työpöydän takana olevalla seinällä, minkä ansiosta se näkyi vuosien ajan televisioidun tasavallan presidentin uudenvuodenpuheen taustalla. Poikkeuksen muodostivat vuodet 2013 ja 2014, jolloin presidentti Niinistön uudenvuodenpuhe nauhoitettiin Mäntyniemessä Presidentinlinnan peruskorjauksen vuoksi. Uudenvuodenpuheen visuaalista ilmettä uudistettiin vuonna 2020, mistä alkaen maalaus ei ole enää näkynyt puheen taustalla.

## Lähteet

## Kirjallisuutta
*
Mikko Sidoroff

**Mikko Sidoroff** (s. 1985) on suomalainen kuoronjohtaja ja säveltäjä. Hän on opiskeli kuoronjohtoa Sibelius-Akatemiassa vuosina 2008–2011 ja valmistui musiikin maisteriksi vuonna 2011. Vuodesta 2016 alkaen hän on suorittanut kuoronjohdon lisäopintoja Saksassa Hochschule für Musik und darstellende Kunst Mannheimissa.

Sidoroff on johtanut perustamaansa Kamarikuoro Krysostomosta vuodesta 2003 sekä Wiipurilaisen Osakunnan Laulajia vuosina 2012–2016 ja Turun yliopiston kuoroa vuosina 2009–2016. Hän on säveltänyt muun muassa ortodoksista kirkkomusiikkia ja kuoromusiikkia.

Sidoroffin puoliso on kuoronjohtaja Dani Juris.

## Lähteet

## Aiheesta muualla
* Mikko Sidoroff 
*
Pitkä pitkäperjantai

**Pitkä pitkäperjantai** (*The Long Good Friday*) on John MacKenzien ohjaama ja näytelmäkirjailija Barrie Keeffen käsikirjoittama brittiläinen rikosdraama vuodelta 1980. Elokuvan pääosissa näyttelevät Bob Hoskins, Helen Mirren, Eddie Constantine ja Dave King.

## Juoni
1970-luvun lopulle sijoittuvassa elokuvassa Bob Hoskins esittää kunnianhimoista itälontoolaista gangsteripomoa, joka suunnittelee maineensa puhdistamista rakentamalla kaupunkiin hotelleja, pelikasinoita ja pilvenpiirtäjiä. Pohjois-Irlannin tasavaltalaisarmeijan IRA:n pommi-iskut alkavat häiritä hänen pyrkimyksiään.

## Näyttelijät

## Vastaanotto
Hoskins oli roolistaan Bafta-palkintoehdokkaana. *[[The New York Times]]in* kriitikot valitsivat *Pitkän pitkäperjantain* vuonna 2004 yhdeksi kaikkien aikojen tuhannesta parhaasta elokuvasta maailmassa. Tämä elokuva valittiin myös 1900-luvun vaikuttavimpien brittiläisten elokuvien joukkoon BFI:n kyselyssä vuonna 1999.

Pertti Avola kirjoittaa *[[Tv-maailma]]ssa*, että elokuva on aihettaan romantisoimaton gangsteridraama, ja siinä on, kuten brittiläisissä rikoselokuvissa ainakin, arki lähempänä kuin amerikkalaisissa.

## Lähteet
Khalnayak

**Khalnayak** (suom. ”Konna”) on vuonna 1993 ensi-iltansa saanut intialainen hindinkielinen toimintaelokuva, jonka ohjasi ja tuotti Subhash Ghai.

## Näyttelijät

## Soundtrack

## Palkinnot
* Filmfare Awards
** Paras naislaulaja – Alka Yagnik, Ila Arun (”Choli Ke Peeche”)
** Paras koreografia – Saroj Khan (”Choli Ke Peeche”)

## Aiheesta muualla
* 
*
Abreu

**Abreu** on muun muassa seuraavien henkilöiden sukunimi:

* Anderson Luís de Abreu Oliveira (s. 1988), brasilialainen jalkapalloilija
* Anna Abreu (s. 1990), suomalais-portugalilainen laulaja
* Jerónimo Tomás Abreu Herrera (1930–2012), dominikaanilainen katolinen piispa
* José Abreu (s. 1987), kuubalainen baseballpelaaja
* José Antonio Abreu (1939–2018), venezuelalainen säveltäjä, poliitikko ja ministeri
* Marques Batista de Abreu (s. 1973), brasilialainen jalkapalloilija
* Rolando Cepeda Abreu (s. 1989), kuubalainen lentopalloilija
* Sebastián Abreu (s. 1976), uruguaylainen jalkapalloilija
* Zequinha de Abreu (1880–1935), brasilialainen säveltäjä, orkesterinjohtaja ja muusikko
Kaksi naista

**Kaksi naista** (, suoraan käännettynä ”[Nainen] Ciociariasta”) on vuonna 1960 ensi-iltansa saanut italialainen draamaelokuva, jonka on ohjannut Vittorio De Sica. Elokuva kertoo naisesta, joka yrittää suojella teinitytärtään sodan kauheuksilta. Sen pääosia esittävät Sophia Loren, Jean-Paul Belmondo, Eleonora Brown ja Carlo Ninchi.

Sophia Loren voitti roolistaan parhaan naispääosan Oscarin.

*[[The New York Times]]in* kriitikot valitsivat *Kaksi naista* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Juoni
Heinäkuussa 1943 leskeksi jäänyt roomalainen kaupanpitäjä Cesira (Loren) ja hänen 12-vuotias uskonnollinen tyttärensä Rosetta (Brown) pakenevat sotaa Cesiran kotiseudulle Ciociariaan. Ennen lähtöä Cesira rakastelee hiilikauppias Giovannin kanssa, joka lupaa huolehtia Cesiran puodista tämän lähdettyä.

Ciociariassa sekä Cesira että tytär ihastuvat nuoreen älykköön Micheleen (Belmondo), joka kannattaa kommunisteja. Michele joutuu saksalaissotilaiden vangiksi, ja he pakottavat hänet oppaakseen vuoristoisessa maastossa. Kun liittoutuneet tulevat lopettamaan natsimiehityksen, Cesira ja Rosetta päättävät palata takaisin Roomaan. Majoittuessaan matkallaan tyhjään kirkkoon he joutuvat Ranskan armeijan marokkolaisosaston joukkoraiskaamaksi. Rosetta saa tapahtumasta pahoja traumoja ja muuttuu etäiseksi. Läheisessä kylässä Rosetta karkaa Cesiralta keskellä yötä. Cesira luulee Rosettan lähteneen etsimään Micheleä, mutta tyttö kertoo olleensa ulkona erään pojan kanssa, joka on antanut hänelle silkkisukat. Cesira suuttuu ja kertoo Rosettalle Michelen kuolleen. Kovapintaista aikuista esittänyt tyttö alkaa taas itkeä kuin lapsi. Äiti lohduttaa tytärtään, ja elokuva päättyy.

## Lähteet

## Aiheesta muualla
* 
*
Frank Vincent

**Frank Vincent Gattuso Jr.** (15. huhtikuuta 1937 – 13. syyskuuta 2017), joka tunnettiin ammatillisesti nimellä **Frank Vincent**, oli yhdysvaltalainen näyttelijä. Hän esitti merkittäviä rooleja HBO:n sarjassa *[[Sopranos]]* ja useissa Martin Scorsesen elokuvissa kuten *[[Kuin raivo härkä]]* (1980), *[[Mafiaveljet]]* (1990) ja *[[Casino (elokuva)|Casino]]* (1995). 

Vincent oli amerikanitalialainen, jonka juuret olivat Sisiliasta ja Napolista. Hän syntyi North Adamsissa, Massachusettsissa ja varttui Jersey Cityssä, New Jerseyssä. Hänellä oli kaksi veljeä, Nick ja Jimmy sekä puolisisko, Fran.

Frank Vincent ääninäytteli Salvatore Leonea Grand Theft Auto pelisarjassa

Frank Vincent kuoli sydänkohtaukseen keskiviikkona 13. syyskuuta 2017 New Jerseyssä 80 vuoden ikäisenä. Ennen kuolemaansa hän ehti saada viimeisen elokuvaroolinsa valmiiksi elokuvaan *[[The Killer’s Kiss]]*, joka sai ensi-iltansa vuonna 2018.

## Osittainen filmografia

### Elokuva

* *[[Kuin raivo härkä]]* (1980)
* *[[New Yorkin unelmia]]* (1984)
* *[[Lou, Pat & Joe D]]* (1988)
* *[[Mafiaveljet]]* (1990)
* *[[Viidakkokuume]]* (1991)
* *[[Casino (elokuva)|Casino]]* (1995)
* *[[Se ainoa oikea]]* (1996)
* *[[Kun sattuma kuljettaa]]* (1999)
* *[[Hain tarina]]* (2004)
* *[[Remedy (elokuva)|Remedy]]* (2005)
* *[[Chicago Overcoat (elokuva)|Chicago Overcoat]]* (2009)
* *[[Spy (vuoden 2011 elokuva)|Spy]]* (2011)
* *[[The Killer’s kiss]]* (2018)

### Televisio

* *[[Gotti (televisioelokuva)|Gotti]]* (1996)
* *[[New York Undercover]]* (1996–1997)
* *[[NYPD Blue]]* (2000)
* *[[Sopranos]]* (2004–2007)
* *[[Mr. Pickles]]* (2014–2016)

## Lähteet

## Aiheesta muualla
Saudi Gazette

**Saudi Gazette** on päivittäin ilmestyvä englanninkielinen sanomalehti, jota julkaisee Okaz Organization for Press and Publication (Okaz). Saudi Gazetten toimitus sijaitsee Jeddassa, Saudi-Arabiassa. Lehdellä on toimistot myös Riadissa ja Al-Khobarissa. Lehteä julkaistaan verkossa ja paperisena. Sen päätoimittajana on työskennellyt vuodesta 2014 Somayya Jabarti.

Viikonloppuliitteet ilmestyvät perjantaisin ja lauantaisin.

Okaz julkaisee myös arabiankielistä Okaz-sanomalehteä.

## Päätoimittajia
* Omar Elmershedi 2011–2012
* Khaled Almaeena huhtikuu 2012–2014
* Somayya Jabarti helmikuu 2014–

## Lähteet
Słubice

**Słubice** () on kaupunki Lubuszin voivodikunnassa Länsi-Puolassa Oder-joen rannalla Saksan rajalla. Kaupunkia vastapäätä, joen toisella puolella on sen ystävyyskaupunki Frankfurt an der Oder, johon Słubice kuului vuoteen 1945 asti. Vuoden 2019 arvion mukaan kaupungissa asui 16&nbsp;644 asukasta. Słubicen ja Frankfurt an der Oderin muodostamassa kaksoiskaupungissa asuu noin 74&nbsp;000 asukasta. Słubice on samannimisen piirikunnan pääkaupunki.

## Lähteet

## Aiheesta muualla
Sähkönlaatu

**Sähkönlaatu** on useista suureista koostuva kokonaisuus, jota seurataan tuotannon ja markkinoiden avuksi. Tavallisimpia ongelmia sähkönlaadussa ovat sähkökatkokset ja jännitteen ja taajuuden poikkeamat. Sähkönlaatuun liittyviä ongelmia voidaan välttää hyvällä jakeluverkon suunnittelulla ja toteuttamalla sähköverkko laadukkailla tuotteilla. Sähköverkon sähkönlaatua valvotaan määriteltyjä suureita seuraamalla.

Jakeluverkossa siirrettävän sähkön jännitteen laatu on määritelty standardissa SFS-EN 50160.

## Lähteet
* Fingrid: Sähkönlaadun seuranta

## Aiheesta muualla
*Fingrid: 110 kV verkon sähkönlaatu, 3.1.2007 (pdf)
Valkyria Chronicles

**Valkyria Chronicles** on Segan julkaisema taktinen roolipeli ja pelisarjan ensimmäinen osa. Peli on julkaistu vuonna  PlayStation 3:lle ja myöhemmin *Remastered*-versiona Windowsille sekä PlayStation 4:lle.

## Juoni
Peli sijoittuu fiktiiviseen kahtia jakautuneeseen Eurooppaan, joka muistuttaa 1930-lukua. Kaksi suurvaltaa ovat Imperiumi ja Liittovaltio, jotka joutuvat sotaan Gallian luonnonvarojen johdosta.

## Pelaaminen
Pelissä on kolmannesta persoonasta kuvattu hahmojen vapaa siirto, jota rajoittaa toimintapisteiden määrä.

## Vastaanotto
GameSpot antoi pelille arvosanaksi 8.5/10 arvostelussaan.

IGN antoi pelin *remastered*-versiolle arvosanaksi 9.0/10 arvostelussaan.

## Ääninäyttelijät
Pelin alkuperäiset japaninkieliset ääninäyttelijät:

## Lähteet

## Aiheesta muualla
* 
* 
* 
* Behind the Voice Actors -sivustolla 
* Pelin kotisivut
Light music

**Light music** on yleisnimitys pääasiassa brittiläiselle musiikkityylille, joka on kevyenä pidettyä orkesterimusiikkia suurille orkestereille.  Sen alkuperä on 1800-luvulla, suosituimmillaan se oli 1900-luvun puolivälissä, mutta sitä tehdään edelleen.

Tyyli on vähemmän "vakava" muoto länsimaisesta taidemusiikista, jossa on läpisävellettyjä tyypillisesti lyhyitä orkesterikappaleita sekä sarjoja. Kappaleiden tarkoitus on vedota taidemusiikkia laajempaan yleisöön. Suosionsa huippuaikoihin *light music* oli silloin, kun radiolähetykset alkoivat saada muotoaan ja asemat, kuten BBC Light Programme, soittivat enimmäkseen juuri tällaista musiikkia.

*Light music* oli suosittua Britannian lisäksi Yhdysvalloissa sekä manner-Euroopassa ja monet tämän suuntauksen sävellyksistä muistetaan yhä elokuvista sekä radio- ja televisio-ohjelmista, joissa niitä käytettiin. *Light music* on samaistettu joskus *[[easy listening]]* -genreen, joskaan se ei ole sama asia. 

Säveltäjiin, jotka sävelsivät *light musicia*, lukeutuvat esimerkiksi Charles Ancliffe, Ronald Binge, Eric Coates, Frederic Curzon, Trevor Duncan, Robert Farnon, Adalgiso Ferraris, Ron Goodwin, Albert Ketèlbey, Billy Mayerl, Angela Morley, Ernest Tomlinson, Sidney Torch, Edward White, Charles Williams, Alberto Semprini ja Haydn Wood.

Tietokirjailija Tommi Uschanov on ehdottanut tyylin suomenkieliseksi nimeksi "kaunomusiikki".

## Lähteet